На основу члана 7. став 1. тачка 3. и члана 8. Посебног колективног уговора за здравствене установе чији је оснивач Република Србија, аутономна  покрајина и јединиица локалне самоуправе (,,Сл. гласник РС“, бр. 96/2019 и 58/2020-Анекс), члана 21. Статута Дома здравља ‘’Дољевац’’, у складу са Кадровским планом Министарства здравља број: 112-01-64/2022-02 од 25. фебруара 2022. године, Инструкцијом Министарства здравља о реализацији тачке 3. кадровских планова здравствених установа из Плана мреже здравствених установа број: 120-01-151/2020-02 од 31. августа 2023. године која се продужава до 30. новембра 2023. године и Одлуком директора Дома здравља „Дољевац“ из Дољевца број 657/2023 од 01. септембра 2023. године, расписује се:

О  Г  Л  А  С

****ЗА ПРИЈЕМ У РАДНИ ОДНОС СА ПУНИМ РАДНИМ ВРЕМЕНОМ ЗБОГ ПОВЕЋАНОГ ОБИМА ПОСЛА, НА ОДРЕЂЕНО ВРЕМЕ, ДО 30. НОВЕМБРА 2023. године, за следеће радно место:****

* ****медицинска сестра/техничар у амбуланти**** – ****7**** ****(седам) извршиоца**** у Служби за здравствену заштиту одраслог становништва са са кућним лечењем и медицинском негом, хитном медицинском помоћи и санитетским превозом

Поред услова утврђених чланом 24. Закона о раду („Сл. Гласник РС“, бр. 24/05, 61/05, 54/09, 32/13, 75/14, 13/2017 - Одлука УС, 113/2017 и 95/2018-Аутентично тумачење) кандидати треба да испуњавају и услове прописане Правилником о организацији и систематизацији радних задатака Дома здравља “Дољевац“ из Дољевца.

Опис послова за наведено  радно место  је утврђен  Правилником о унутрашњој организацији и систематизацији радних места и послова Дома здравља „Дољевац“.

УСЛОВИ  за заснивање радног односа:

- средња стручна спрема (IV степен стручне спреме) медицинске струке општег смера;

- положен стручни испит;

- лиценца надлежне коморе;

- најмање шест месеци радног искуства у звању медицинске сестре/техничара;

- познавање информационих технологија, основа статистике и начина долажења до медицинских информација употребом  интернета;

- возачка дозвола ,,Б” категорије.

Кандидат је дужан да уз пријаву на овај оглас достави следећа документа:

-      оверену фотокопију дипломе,

-      оверену фотокопију уверења о положеном стручном испиту,

-      оверену фотокопију  лиценце надлежне коморе,

-      доказ о досадашњем  радном  искуству (фотокопију радне књижице и уговора о раду),

-      фотокопију личне карте,

-      оригинал или оверену фотокопију уверења о држављанству,

-      оригинал или оверену фотокопију Извода из матичне књиге рођених и матичне књиге венчаних (ако је кандидат променио презиме)

-      кратку биографију.

Приликом заснивања радног односа кандидат је дужан да достави лекарско уверење као доказ о здравственој способности за послове за које се заснива радни однос.

            Пријавом на оглас кандидат даје своју сагласност за обраду података о личности у сврхе избора за пријем  у радни однос на одређено време због повећаног обима посла до 30. новембра 2023. године. Подаци се не могу користити у друге сврхе. Подацима рукује и исте обрађује надлежна служба за кадрове у Дому здравља „Дољевац“.

Пријаве и доказе о испуњењу услова кандидати могу предати непосредно, лично у Дому здравља „Дољевац“, или послати поштом на адресу: Дом здравља „Дољевац“ улица др Михајла Тимотијевића број 6, 18410 Дољевац, са назнаком „Пријава за конкурс за медицинску сестру/техничара“.

Рок за подношење пријава је 8 дана од дана објављивања конкурса код Националне службе за запошљавање и на интернет страници Министарства здравља Републике Србије.

Неблаговремене и непотпуне пријаве на конкурс неће бити узете у разматрање.

На разговор могу бити позвани само кандитати који уђу у ужи избор.